Helene Olafsen

Helene Hokholt Olafsen (født 1990) er en norsk programleder og tidligere profesjonell snøbrettkjører. Hun er fra Oppegård og representerte Kolbotn IL. Hun var elev ved Wang Toppidrett i Oslo. I 2007, 16 år gammel, tok hun VM-bronse i snowboardcross.

I 2017 kom Helene på andreplass i Mesterens Mester, finalen var mot Anders Jacobsen.
I 2017 vant Olafsen i den 13. sesongen av Skal vi danse sammen med danseren Jørgen Nilsen.Helene Olafsen (27) er vinneren av Skal vi Danse: – Jeg klarer ikke å forstå det! - TV2.no, lørdag 18. november 2017, hentet søndag 19. november 2017 Olafsen og Nilsen er siden forlovet.VG.no (13. november 2019): Gravid Helene Olafsen og kjæresten Jørgen Nilsen setter bryllupet på vent, hentet 6. desember 2019 

I januar 2018 ledet Helene Olafsen Idrettsgallaen fra Hamar sammen med Atle Pettersen og ble nominert til publikumsprisen under Gullruten 2018 for programmet. I februar 2018 var hun reporter og ekspert for Eurosport/TVNorge under snowboardsendingene fra vinter-OL i Sør-Korea og ble ansatt i TV 2 fra mars samme år..

I 2018 tok Helene Olafsen og Stian Blipp over Senkveld. De ga seg i 2021 og det ble kjent at Senkveld skulle legges ned etter 20 år på skjermen. Hun var en av deltakerne i TV 2s musikalske talentkonkurranse Norges nye megahit. Sangen «Ludvig Daae», som Olafsen fremførte i første program, inntok topplasseringen på Spotifys norske topp 50-liste etter fire dager. Olafsen endte på 2. plass i konkurransen.

I 2022 ga hun ut ut treningsboka En om dagen - allsidig og variert trening. Senere samme år, tok hun over for Katrine Moholt som programleder for den 18. sesongen av Skal Vi Danse.

 Forfatterskap 

 2022 Treningsbok: En om dagen Stenersens forlag 

 Andre meritter 
 NM-gull i slopestyle 2007
 Sølv i junor-VM big air
 Førsteplass i et verdenscuprenn i Leysin
 2007: Juniorverdensmester
 2007: Femteplass i Winter X Games
 2007/2008: Nummer ti sammenlagt i verdenscupen i snowboardcross
 2007/2008: Nummer fem sammenlagt i verdenscupen i snowboardcross (med 3 570 av i alt 4 160 poeng) 
 2009: Seniorverdensmester
 2009: Sølv i X-Games, snowboardcross
 2010: Fjerdeplass i OL, snowboardcross

 TV-opptrede 

 Skal vi danse (med dansepartner Jørgen, 2017)  
 Mesternes Mester (2017) 
 Senkveld (programleder, 2018‒2021) 
 Idrettsgallaen (programleder med Atle Pettersen, 2018)  
 På tur med Dag Otto (2018) 
 Norges nye megahit (2021)
 Skal vi danse (sesong 19) (programleder)
 Vokteren (programleder, 2024)

 Bibliografi 

 Referanser 

 Eksterne lenker 





Kategori:Norske snøbrettkjørere
Kategori:Deltakere for Norge under Vinter-OL 2010
Kategori:Snøbrettkjørere under Vinter-OL 2010
Kategori:Deltakere for Norge under Vinter-OL 2014
Kategori:Snøbrettkjørere under Vinter-OL 2014
Kategori:Norske deltagere i X Games
Kategori:Vinnere av Karolineprisen
Kategori:Personer fra Oppegård kommune
Kategori:Mesternes Mester-deltakere
Kategori:Skal vi danse-deltakere